≥ Dressoir Lamulux met Louvre deurtjes - Kasten | Dressoirs - Marktplaats.nl
Dressoir Lamulux met Louvre deurtjes
Woonpaleis twente bied aan: nieuw industrieel dressoir lamulux met 2 deuren en 3 lades uit voorraad leverbaar 181x48x85 lamulux is…
Kasten | Dressoirs (14.365) Wyndruifoes laagste in jare, maar gehalte puik - Planet Wine
Wyndruifoes laagste in jare, maar gehalte puik
A. N. Other on May 7, 2019 under News/Nuus
Die Suid-Afrikaanse wynbedryf het in 2019 ŉ rekord lae oes behaal, grootliks vanweë die nagevolge van die voorafgaande droogte en wisselvallige weerstoestande gedurende die seisoen. Wynmakers is egter positief oor die gehalte van die se oes.
Die 2019-wyndruifoes word op 1 225 620 ton beraam volgens die mees onlangse beraming van die bedryfsliggaam Sawis (Suid-Afrikaanse Wynbedryfinligting & -Stelsels) op 26 April 2019. Hoewel dit slegs 1,4% kleiner as verlede jaar is, het die opbrengs vir die tweede agtereenvolgende jaar gekrimp en is dit die laagste oes sedert 2005 toe 1 171 632 ton gepars is.
Hoewel die meeste streke goeie reënval gedurende die seisoen ontvang het, was die nagevolge van die voorafgaande droogte van drie jaar steeds sigbaar en wingerde en grond sal tyd neem om te herstel.
“Die na-oesperiode was steeds droog, wat beteken heelwat produsente kon nie noodsaaklike na-oesbesproeiing doen nie. Blare het dus vroeg geval en wingerde kon nie die nodige reserwes opbou om hulle deur die seisoen te dra nie, wat in ruil ŉ effek op korrelset en -groei gehad het,” sê Viljoen.
“Die 2019-pars het uit twee dele bestaan – die eerste maklik met goeie weerstoestande en baie goeie druifontledings tot en met einde Februarie. Die tweede was moeilik, gekenmerk deur stadige rypwording weens koue, reënerige weer in Maart,” sê Viljoen.
Die Noord-Kaapse, Swartland-, Paarl- en Worcester-streke het groter oeste as verlede jaar gelewer, maar van ŉ lae basis na groot verliese in 2018. Breedekloof en die Kaap-Suidkus se opbrengste was ietwat kleiner. Robertson en Stellenbosch het ook kleiner oeste opgelewer, maar die Olifantsrivier- en Klein Karoo-streke is vir die tweede agtereenvolgende jaar die hardste deur die droogte getref.
Ondanks die kleiner oes kan wynliefhebbers wyne van goeie gehalte van die 2019-oesjaar verwag. Volgens Viljoen het die kleiner wyndruifkorrels groter geurkonsentrasie. Wyne word ook oor die algemeen gekenmerk deur goeie suur, suiker en elegansie, wat sprekend is van goeie gehalte.
Breedekloof: ŉ Oes soortgelyk aan 2018 ondanks ŉ moeilike parstyd en ongelykheid wat dit moeilik gemaak het om rypheid te bepaal.
Kaap-Suidkus: ŉ Kleiner oes, maar uitsonderlike gehalte aangesien hierdie streek tot ŉ mindere mate deur die droogte geraak is.
Klein Karoo: ŉ Baie uitdagende seisoen met selfs laer opbrengste as die vorige twee jaar vanweë die voortslepende droogte en haelskade in sommige gebiede.
Noord-Kaap: ŉ Geseënde 2019-seisoen met hoër opbrengste per hektaar en belowende gehalte.
Olifantsrivier: ŉ Tweede agtereenvolgende kleiner oes na ŉ rekord lae oes in 2018 weens die nagevolge van die droogte.
Paarl: ŉ Ietwat groter oes, maar van ŉ lae basis na ŉ heelwat kleiner 2018-oes weens die voorafgaande droogte en weerskommelinge.
Stellenbosch: Ondanks goeie reënval is die streek steeds deur die voorafgaande droogte beïnvloed en is ŉ heelwat kleiner oes vir die tweede jaar ingeneem.
Worcester: ŉ Verbasend groter wyndruifoes na ŉ kleiner 2018-oes met wyne van goeie gehalte op pad.